paragraph_text: Tramontana (lat. trānsmontānus: preko planina) ili tramuntana i tremontana jest hladan, suh vjetar koji se spušta s planina sjevernoga Sredozemlja i jadranskoga priobalja. Na Jadranu ima sve karakteristike bure, no nije mahovit (ne mijenja naglo smjer i brzinu) i nikada ne dostiže njezinu jačinu. Zbog položaja jadranske obale i karakteristika tramontane i bure ponekad je vrlo teško odrediti koji od ova dva vjetra puše. Tramontana je uglavnom praćena vedrim vremenom, premda ovo pravilo ima brojne iznimke u Istri i oko Dubrovnika, što se može iščitati u izreci iz Šepurine: Tremuntana škura - jugo dura; tremuntana čista - o' juga ništa. <ref> Kursar, A. ZAPISI IZ POMORAČKOG ŽIVOTA STARIH ŠEPURINJANA. Čakavska rič, VIII (2). 1978. str. 95-140.  Dalje od obale je jača i stvara velike valove. Na području Kvarnera oštra se zimska tramuntana naziva kvarnara. <ref> Tramontana. "Hrvatska enciklopedija", Leksikografski zavod Miroslav Krleža, www.enciklopedija.hr, 2018. Na cijelom Jadranu uvriježena je izreka Tramuntana - bura parićana.<ref>Marki, E. Vrijeme, praktična uputa u upoznavanje i proricanje vremena bez upotrebe sprava. Split. 1950. Tramontanu spominje i Mavro Vetranić<ref> Vetranić, M. Remeta I te navodi: